FI
3.7.2023
Euroopan unionin virallinen lehti
C 235/21
Oikeudelliset perusteet ja pääasialliset perustelut Valittaja vetoaa valituksensa tueksi kahteen valitusperusteeseen.
Ensimmäisen valitusperusteen mukaan unionin yleisen tuomioistuimen tuomiota rasittavat ristiriitaiset perustelut, todisteiden huomioon ottaminen vääristyneellä tavalla ja oikeudellinen virhe sovellettaessa oikeudellista standardia sen arvioimiseksi, onko olemassa ylivoimaista yleistä etua, jolla voidaan oikeuttaa tietojen ilmaiseminen asetuksen N:o 1049/2001 4 artiklan 2 kohdan mukaisesti.
Toisen valitusperusteen mukaan unionin yleisen tuomioistuimen tuomiota rasittaa riittämättömät perustelut ylivoimaisen yleisen edun olemassaolon hylkäämisen osalta.
(1)
EYVL 2001, L 145, s. 43.
Ennakkoratkaisupyyntö, jonka Ekonomisko lietu tiesa (Latvia) on esittänyt 19.4.2023 – Rikosoikeudenkäynti, jossa vastaajina ovat A, B, C, D, F, E, G, SIA ”AVVA” ja SIA ”Liftu alianse” (Asia C-255/23, AVVA ym.)
(2023/C 235/26) Oikeudenkäyntikieli: latvia Ennakkoratkaisua pyytänyt tuomioistuin Ekonomisko lietu tiesa Rikosoikeudenkäynnin asianosaiset pääasiassa A, B, C, D, F, E, G, SIA ”AVVA” ja SIA ”Liftu alianse” Ennakkoratkaisukysymykset 1) Onko direktiivin 2014/41 (1) 1 artiklan 1 kohdan, 6 artiklan 1 kohdan a alakohdan ja 24 artiklan 1 kohdan toisen alakohdan mukaista, että jäsenvaltion lainsäädännössä sallitaan ilman eurooppalaisen tutkintamääräyksen antamista se, että toisessa jäsenvaltiossa oleskeleva henkilö osallistuu rikosasian vastaajan ominaisuudessa oikeudenkäyntimenettelyyn videokokouksen avulla, kun tässä oikeudenkäyntimenettelyn vaiheessa ei kuulla rikosasian vastaajaa todistelutarkoituksessa eikä siis oteta todisteita vastaan, jos menettelystä vastaavalla siinä jäsenvaltiossa, jossa asia käsitellään, on mahdollisuus teknisin välinen varmistua toisessa jäsenvaltiossa olevan henkilön henkilöllisyydestä ja jos kyseisen henkilön puolustautumisoikeudet ja tulkkausapu taataan?
2) Jos ensimmäiseen ennakkoratkaisukysymykseen vastataan myöntävästi, voiko kuultavan suostumus olla perusteena tai itsenäisenä tai täydentävänä ennakkoedellytyksenä sille, että kuultava voi osallistua videokokouksen avulla tähän oikeudenkäyntimenettelyn vaiheeseen, jossa ei oteta vastaan todisteita, jos menettelystä vastaavalla siinä jäsenvaltiossa, jossa asia käsitellään, on mahdollisuus teknisin välinen varmistua toisessa jäsenvaltiossa olevan henkilön henkilöllisyydestä ja jos kyseisen henkilön puolustautumisoikeudet ja tulkkausapu taataan?
(1)
Rikosasioita koskevasta eurooppalaisesta tutkintamääräyksestä 3.4.2014 annettu Euroopan parlamentin ja neuvoston direktiivi 2014/41/EU (EUVL 2014, L 130, s. 1).
Valitus, jonka Bulgarian tasavalta on tehnyt 8.5.2023 unionin yleisen tuomioistuimen asiassa T-235/21, Bulgarian tasavalta v.
Euroopan komissio, 8.3.2023 antamasta tuomiosta (Asia C-294/23 P) (2023/C 235/27) Oikeudenkäyntikieli: bulgaria Asianosaiset Valittaja: Bulgarian tasavalta (asiamiehet: Tsv.
Mitova ja S. Ruseva)